Պեղումների շնորհիվ բացահայտվել է 4 մշակութային շերտ, որի ստորին հատվածը թվագրվում է մ․թ․ա․4-րդ հազարամյակով, իսկ վերին շերտը՝ 2-րդ հազարամյակով։ Պեղումները Շենգավիթում սկսվել են 1930-ական թվականներից։ Պեղումներն իրականացրել է Եվգենի Բայբուրդյանը, նա էլ Շենգավիթում հայտնաբերված յուրահատուկ խեցեղենն անվանել է շենգավիթյան խեցեղեն։ Նա դրանք թվագրել է որպես մ․թ․ա․ 3-2-րդ հազարամյակի մշակույթ։ Սակայն խորհրդային տարիներին, հատկապես՝ 30-ական թվականներին, գիտե՞ք ինչ իրավիճակ է եղել․ նրան անմիջապես լռեցրել են, շուտով նաև աքսորել, և Բայբուրդյանի մասին այլևս որևէ տեղեկություն չկա։